Snovačka americká

Slovenský názov snovačka jedovatá (pradiarka jedovatá, spriadačka jedovatá) môže alternatívne označovať druh Latrodectus tredecimguttatusTajomstvá v sieti. In: Elektrón č. 2 1975. S. 9GAJDOŠ, P. et al. Pavúky Slovenska - slovenské názvoslovie, prehľad čeľadí a súčasné poznatky. Bratislava: Veda, 2018. S. 28karakurt. In: ŠALING, S. et al. Veľký slovník cudzích slov. Bratislava: Samo, 2008, S. 564, známy aj ako snovačka európska či malmiňata trinásťbodková, pozri snovačka jedovatá (Latrodectus tredecimguttatus).

Snovačka americká (lat. Latrodectus mactans; iné slovenské a latinské názvy pozri nižšie) je druh veľmi jedovatého pavúka z rodu Latrodectus (po slovensky snovačka/pradiarka/spriadačka/malmiňata) z čeľade Theridiidae (po slovensky snovačkovité/pradiarkovité/spriadačkovité).

Druh Latrodectus mactans v dnešnom ponímaní (čiže v užšom zmysle) má základný (pravdepodobne pôvodný) areál výskytu vo východnej časti Severnej Ameriky. V dôsledku lodnej a inej dopravy sa však dostal aj do niektorých iných štátov Zeme.

Dospelú samicu možno ľahko identifikovať podľa jej charakteristického, guľatého čierneho zadočka, ktorý má na spodnej strane výraznú červenú či oranžovú škvrnu v tvare presýpacích hodín. Samec je skôr valcovitý, je sfarbený inak a hlavne je oveľa menší než dospelá samica. Snovačka americká je aktívna najmä v noci.

 Názvy 
 Vedecké názvy 
Latinský názov druhu je Latrodectus mactans, staršie: Lat(h)rodectes mactans či Lathrodectus mactans. Iné latinské názvy tohto druhu pozri v kapitole Systematika ako aj v článku Latrodectus. Etymológia názvu  Latrodectus je uvedená v článku Latrodectus

 Slovenské názvy 
Ešte v roku 1975 vo viacerých slovenských textoch druh Latrodectus mactans (na rozdiel od niektorých iných druhov z rodu Latrodectus) nemá uvedený žiaden oficiálny slovenský názov a uvedený je v nich len neformálny názov čierna vdova . Na konci 70. rokov 20. storočia bol pre tento druh zavedený slovenský názov malmiňata zlovestná (písané aj: malmignataBREHM, A. et al. Život zvierat v štyroch zväzkoch, Bezstavovce. Bratislava: Obzor, 1975, S. 129 zlovestná), ktorý sa ale dnes už takmer nepoužíva. Označoval sa ním druh Latrodectus mactans v užšom zmysle alebo druh Latrodectus mactans v staršom zmysle (O týchto latinských názvoch resp. pojmoch porov. kapitolu Systematika).Svet živočíšnej ríše. Martin: Osveta. 1984 (1978). S. 262 - 263ANGLISS, S. Almanach vedomostí. Bratislava: Reader's Digest Výber, 2003, S. 94

Dnes sa používa najmä názov snovačka americká. Je prevzatý z češtiny. Vyskytuje sa od 70. rokov 20. storočia v češtine a od 80. rokov 20. storočia v slovenčine. U autorov, ktorí rod Latrodectus označujú slovenským názvom pradiarka či spriadačka, by sa teoreticky mal tento druh volať pradiarka americká či spriadačka americká, ale zdá sa, že tieto tvary sa v literatúre reálne nevyskytujú. Názov snovačka americká sa používa na označenie druhu Latrodectus mactans v užšom zmysle alebo zriedkavo na označenie druhu Latrodectus mactans v staršom zmysle. V češtine bol v roku 2003 vo vzťahu k Latrodectus mactans v užšom zmysle názov snovačka americká nahradený jednoznačnejším názvom snovačka kalichová, ale v slovenčine sa tento názov vôbec nepoužíva.DOBRORUKA, J. L. et al. Pestrá príroda. Bratislava: Mladé letá. 1983. S. 24-25BURNIE, D. et al. Zviera. Bratislava: Ikar. 2002. S. 592ALDERTON, D. et al. Zvieratá. Bratislava: Svojtka, 2011. S. 33KŮRKA, A., KOVAŘÍK, F. České názvy živočichů, VI., I: Pavoukovci (Arachnida). Pavouci (Araneae) a štíři (Scorpiones). Praha: Národní muzeum, 2003. S. 39WŰRFL, S. P. Veľká encyklopédia zvierat. Bratislava: Ikar - Príroda, 2016. S. 514

Ďalší (sčasti problematický – pozri nižšie) slovenský názov je snovačka jedovatá. Aj tento názov je prevzatý z češtiny, kde bol zavedený v roku 1954. V slovenčine sa objavuje od 80. rokov 20. storočia. Od 90. rokov 20. storočia sa v slovenčine (u autorov, ktorí rod Latrodectus označujú slovenským názvom pradiarka či spriadačka) používajú aj jeho patričné varianty pradiarka jedovatáPATURI, Felix R et al. Kronika Zeme. Bratislava: Fortuna Print, 1995. S. 155SOKOLOVÁ, J., HORVÁTH, A. Špeciálna zoológia a etológia I. Bratislava: Proxima press, 2008, S. 43MATIS, D. et al. Zoológia bezchordátov - vysokoškolské učebné texty pre prírodovedecké fakulty... Bratislava: Faunima, 2003, S. 49 alebo spriadačka jedovatáTOMÁŠEK, L. Fóbie, strach, fakty, fikcie. Bratislava: Semic Media, 1998, S. 40COVISA, J. et al. V ohrození života. Bratislava: Slovenské pedagogické nakladateľstvo - Mladé letá, 2007, S. 156PANCZOVÁ, H. Grécko-slovenský slovník. Bratislava: Lingea, 2012, S. 1262BURNIE, D. Všeobecná encyklopédia zvierat. Bratislava: Mladé letá, 2001. Názov snovačka (resp. pradiarka či spriadačka) jedovatá sa v slovenčine i češtine používa v nasledujúcich 3 rôznych významoch (O tu uvedených latinských názvoch porov. kapitolu Systematika):
 1. Pôvodne tento názov označoval len druh Latrodectus tredecimguttatus, t. j. hlavný juhoeurópsko-severoafrický druh z rodu Latrodectus.
 2. Neskôr sa často používal na označenie druhu Latrodectus mactans v staršom zmysle v tých systémoch, v ktorých Latrodectus mactans v staršom zmysle zahŕňal okrem iného aj taxón Latrodectus tredecimguttatus. Takto ponímaný druh Latrodectus mactans v staršom zmysle je kozmopolitný druh a pokrýva veľkú väčšinu rodu Latrodectus.
 3. Dnes sa nesprávne niekedy používa na označenie hlavného predmetu tohto článku, t. j. druhu Latrodectus mactans v užšom zmysle. Je to jeden z druhov žijúcich v Severnej Amerike.čierna vdova. In: Encyclopaedia Beliana 2003 S. 105Deti veľkej púšte. In: Hlas kovákov. č. 43 1986. S. 2TUMOVÁ, I. Toxikológia pre farmaceutov - učebnica pre vysoké školy. Bratislava: Herba, 2016. S. 131, 135HALGOŠ, J et al. Cvičenia z parazitológie. Bratislava: Prírodov. fak. UK. 1993. S. 150KRATOCHVÍL, J., BARTOŠ, E. Soustava a jména živočichů. 1954. Praha: ČSAV. S. 154RIEDL, O., VONDRÁČEK, V.. Klinická toxikologie: toxikologie léků, potravin, jedovatých živočichů a rostlin aj. Praha: Avicenum, 1971. S. 533 (Citát: "... především druh L. tredecimguttatus, pro nějž bylo navrženo české jméno snovačka jedovatá („Soustava a jména živočichů“, ČSAV...")HANZÁK, J. et al. Světem zvířat, 5. díl. 1. část: Bezobratlí. Praha: Albatros, 1973. S. 242Od agamy po žraloka: Velký ilustrovaný slovník zvířat. Praha: Artia, 1974. S. 430KAŇOVSKÝ, P., MENŠÍKOVÁ, K. Neurologické poruchy cestovatelů. Díl. 1. Neurologické poruchy způsobené jedovatými živočichy. Neurol. praxi 2019; 20(2): 107–114 / NEUROLOGIE PRO PRAXI 
Treba upozorniť, že slovenský názov pradiarka jedovatá alternatívne môže byť jeden z možných slovenských názvov druhu pradiarka pestrá (Cheiracanthium punctorium), ktorý s pavúkmi preberanými v tomto článku, nemá nič spoločné.

Ľudový názov druhu Latrodectus mactans je čierna vdova, ktorý je v slovenčine doložený najneskôr od 30. rokov 20. storočiaPliaga čiernych pavúkov v Kalifornii. In: Slovenská Pravda. č. 12 1934 S. 7. Názov čierna vdova sa však (nielen v slovenčine, ale aj napríklad v angličtine) nemusí vzťahovať len na tento druh, keďže má však aj širšie významy – porov. čierna vdova. 

 Niektoré zahraničné názvy 
V viacerých iných jazykoch sa názov čierna vdova používa ako primárny, prípadne sekundárny, základný názov tohto a podobných druhov (napr. v angličtine black widow, v nemčine Schwarze Witwe a v španielčine viuda negra); pochádza zo Severnej Ameriky, a vznikol z toho, že v období párenia oveľa väčšia samica občas požiera samca (preto je vdova) a že sfarbenie pavúka je obyčajne čierne.

V USA sa Latrodectus mactans v užšom zmysle (porov. kapitolu Systematika) oficiálne volá Southern black widow – „južná čierna vdova“ alebo trochu nepresne black widow– „čierna vdova“. Inak, najmä na Haiti, sa označuje aj názvom hourglass spider – „pavúk s presýpacími hodinami“ (podľa toho, že na bruchu máva akoby namaľované presýpacie hodiny) alebo shoe button spider – „pavúk v podobe gombíka na topánke“ (podľa guľatého tvaru hlavnej časti tela).

 Systematika 
Druh Latrodectus mactans patrí do rodu Latrodectus., v slovenčine v závislosti od autora označovaného rodovým menom snovačka, pradiarka, spriadačka alebo malmiňataPozri napríklad zdroje uvedené v kapitole Slovenské názvy.. The World Spider Catalog v súčasnosti v rode Latrodectus uznáva okrem druhu Latrodectus mactans ešte ďalších 34 (resp. 36) druhov, spolu teda 35 (resp. 37) druhov. V 20. storočí (najmä v 50. – 80. rokoch) sa však v literatúre často rod Latrodectus delil na menej - konkrétne v závislosti od autora 3 až 11 - širšie vymedzených druhov, pričom jedným z týchto širšie vymedzených druhov bol (skoro vždy) aj druh Latrodectus mactans, ktorého konkrétne vymedzenie sa líšilo v závislosti od autoraPozri kapitolu Systematika v článku Latrodectus a tam uvedené zdroje.. Vyššie spomínaný druh Latrodectus mactans v súčasnom (t. j. najužšom) rozsahu je v tomto článku označovaný ako Latrodectus mactans v užšom zmysle a vyššie spomínaný druh Latrodectus mactans v rozsahu z 20. storočia (t. j. v ľubovoľnom širšom rozsahu) je v tomto článku označovaný ako Latrodectus mactans v staršom zmysle (V článku Latrodectus sú namiesto označenia Latrodectus mactans v staršom zmysle použité názvy Latrodectus v širšom zmysle a Latrodectus v najširšom zmysle).

Keďže bol druh Latrodectus mactans staršie vymedzený širšie než dnes (t. j. išlo o Latrodectus mactans v staršom zmysle), zahŕňali sa doň (často ako poddruhy) aj viaceré taxóny dnes obyčajne zaraďované ako samostatné druhy rodu Latrodectus. Celkovo teda konkrétne pozostával, v závislosti od autora, zo všetkých alebo len z časti nasledujúcich dnešných druhov:Levi, H. W. (1959). The Spider Genus Latrodectus (Araneae, Theridiidae). Transactions of the American Microscopical Society, 78(1), 7.Keegan, H. L. (1955). Spiders of Genus Latrodectus. American Midland Naturalist, 54(1), 142McCrone, J. D. & Levi, H. W. (1964). North American widow spiders of the Latrodectus curacaviensis group (Araneae: Theridiidae). Psyche, Cambridge 71(1): 12-27.  Caruso M. B. et al. Widow spiders in the New World: a review on Latrodectus Walckenaer, 1805 (Theridiidae) and latrodectism in the Americas. J Venom Anim Toxins Incl Trop Dis. 2021 Oct 22 Garb, J. E., González, A., & Gillespie, R. G. (2004). The black widow spider genus Latrodectus (Araneae: Theridiidae): phylogeny, biogeography, and invasion history. Molecular Phylogenetics and Evolution, 31(3), 1127–1142. doi:10.1016/j.ympev.2003.10.012Melissa, S. et al. Urban Environments Aid Invasion of Brown Widows (Theridiidae: Latrodectus geometricus) in North America, Constraining Regions of Overlap and Mitigating Potential Impact on Native Widows. In: Frontiers in Ecology and Evolution, vol. 9, 2021 Valdez-Mondragón, A., Cabrera-Espinosa, L. A. (2023). Phylogenetic analyses and description of a new species of black widow spider of the genus Latrodectus Walckenaer (Araneae, Theridiidae) from Mexico; one or more species?. European Journal of Taxonomy, 897(1), 1–56. https://doi.org/10.5852/ejt.2023.897.2293DRANEY, M. L. Checklist of Theridiidae (Araneae) of America north of Mexico. Version: 13 September 2001 SIMON, E. Histoire naturelle des Araignées. 2. vyd. 1892. S. 565 - 569 
Latrodectus mactans (v užšom zmysle) (po slovensky: snovačka americká/malmiňata zlovestná/nesprávne: snovačka jedovatá/ľudovo: čierna vdova v najužšom zmysle) – Tento taxón je hlavný predmet tohto článku. O jeho názvoch, výskyte (primárne juhozápadné USA) a jeho ostatnej charakteristike pozri ostatné kapitoly tohto článku. Základný prehľad jeho synoným je uvedený v kapitole Systematika v článku Latrodectus; nekomentovaný zoznam synoným (primárne) podľa stránok World Spider Catalog, zoradených podľa roku prvého opisu, je takýto: Aranea mactans Fabricius, 1775, Latrodectus mactans Walckenaer, 1805 [varianty: Lathrodectus mactans Tullgren, 1901, Latrodectes mactans, Lathrodectes mactans], Meta schuchii C. L. Koch, 1836, Latrodectus formidabilis Walckenaer, 1837, Latrodectus perfidus Walckenaer, 1837, Latrodectus intersector Walckenaer, 1837, Latrodectus schuchii C. L. Koch, 1837 [variant: Latrodectus schuchi Schmidt, Piepho & Samm, 2001], Tetragnatha zorilla Walckenaer, 1841, Theridion verecundum Hentz, 1850, Theridion lineatum Hentz, 1850, Theridion carolinum Butler, 1877, Theridion lineamentum McCook, 1879, Latrodectus insularis Dahl, 1902, Latrodectus sagittifer Dahl, 1902, Latrodectus hahli Dahl, 1902, Latrodectus luzonicus Dahl, 1902, Latrodectus albomaculatus Franganillo, 1930, Latrodectus agoyangyang Plantilla & Mabalay, 1935, Latrodectus mactans albomaculatus Franganillo, 1936, Latrodectus foliatus Mello-Leitão, 1940, Latrodectus mactans mexicanus Gonzalez, 1954.
 Latrodectus occidentalis - Vyskytuje sa v južnom Mexiku a možno v Strednej Amerike južne od Mexika. 
 Latrodectus variolus (po slovensky: snovačka [alebo pradiarka alebo spriadačka] severoamerickáŽivočíchy. Bratislava: Ikar, 2010. preklad: M. Thurzo. S. 281/ľudovo: severná čierna vdova) - Vyskytuje sa približne na tom istom území v rámci USA ako Latrodectus mactans v užšom zmysle (i keď prevažne v severnej časti tohto územia) a v juhovýchodnej Kanade. 
 Latrodectus hesperus (po slovensky: snovačka [alebo pradiarka alebo spriadačka] kalifornská/ľudovo: západná čierna vdovaKRAIC, J. et al. RASTLINNÉ, ŽIVOČÍŠNE A POTRAVINÁRSKE BIOTECHNOLÓGIE, ICH REGULÁCIA A BIOLOGICKÁ BEZPEČNOSŤ. Univerzita sv. Cyrila a Metoda v Trnave, Fakulta prírodných vied, 2024 JACKSON, T. et al. Ilustrovaná kniha, Nebezpečné živočíchy. Bratislava: Fortuna Libri, 2019, S. 26) - Vyskytuje sa primárne v západnej polovici USA, vrátane priľahlého kanadského pohraničia, a v severnom Mexiku (okrem územia pri Mexickom zálive).
 Latrodectus bishopi (ľudovo: červená vdovaVeľká všeobecná ilustrovaná encyklopédia. Bratislava: Mladé letá, 2002. S. 117) – Vyskytuje sa na Floride. 
 Latrodectus dotatus-  Možno ide o nomen dubium. Vyskytuje sa (minimálne) v Pensylvánii v USA.
 Latrodectus apicalis - Vyskytuje sa na Galapágoch. 
 Latrodectus variegatus – Vyskytuje sa v Čile a Argentíne.
 Latrodectus thoracicus - Vyskytuje sa v Čile. 
 Latrodectus diaguita – Vyskytuje sa v Argentíne.
 Latrodectus mirabilis – Výskyt: Brazília, Argentína, Uruguaj, Čile.
 Latrodectus corallinus – Výskyt: Argentína.
 Latrodectus hasselti (v užšom zmysle) (snovačka [alebo pradiarka alebo spriadačka] Hasseltova/ snovačka červenochrbtáLUDWIG, M. et al. 55 najnebezpečnejších zvierat sveta. Bratislava: Fortuna Libri, 2007. S. 107/ ľudovo: austrálska čierna vdova) - Vyskytuje sa v Juhovýchodnej Ázii a ďalej až po (vrátane) Austráliu; zavlečený žije aj v Pakistane, Indii, Japonsku a na Novom Zélande. 
 Latrodectus katipo (ľudovo: katipoFOGAŠ, A. et al. Sprievodca cestovného ruchu. Prešov: Vydavateľstvo Prešovskej univerzity v Prešove, 2019, S. 38) - Vyskytuje sa na Novom Zélande. 
 Latrodectus elegans - Vyskytuje sa v Indii, Nepále, Mjanmarsku, Číne a Japonsku. 
 Latrodectus tredecimguttatus [staršie: Latrodectus tredecim-guttatus, Latrodectus 13-guttatus, Latrodectus malmignat(t)us] v užšom zmysle (po slovensky: snovačka [alebo pradiarka alebo spriadačka] jedovatákarakurt. In: ŠALING, S. et al. Veľký slovník cudzích slov. Bratislava: Samo, 2008, S. 564/snovačka európska/snovačka obyčajnáKORENKO, V. Myasthenia gravis a myastenické syndrómy. Martin: Osveta, 2011, S. 226/malmiňata [staršie: malmignata] trinásťbodková/malmiňata [staršie: malmigna(t)ta] v užšom zmysleVOSTAL, Z. Vybrané kapitoly zo zoológie - živočíchy v cestovnom ruchu. Košice: Technická univerzita, 2002-2003, S. 14LUDWIG, M. et al. 55 najnebezpečnejších zvierat sveta. Bratislava: Fortuna Libri, 2007. S. 107TURČEK, F. J. Sú jedovaté len hady? In: Matičné čítanie. č. 9 1949. S. 260/karakurtkarakurt. In: ŠALING, S. et al. Veľký slovník cudzích slov. Bratislava: Samo, 2000, S. 598) - Výskyt: celé okolie Stredozemného mora, západné a severné okolie Čierneho mora, južné Rusko (vrátane západnej južnej Sibíri), Kaukaz, Stredný východ, Kazachstan, severozápadná Čína, Stredná Ázia, Irán.
 Latrodectus revivensis - Vyskytuje sa v Izraeli, Iráne a možno na Kanárskych ostrovoch.
 Latrodectus cinctus (v užšom zmysle) - Vyskytuje sa na Kapverdoch, v Afrike, v Ománe, Kuvajte a Iráne.
 Latrodectus indistinctus (v užšom zmysle) - Vyskytuje sa v Namíbii a Južnej Afrike. 
 Latrodectus karrooensis - Vyskytuje sa v Južnej Afrike. 
 Latrodectus renivulvatus -  Vyskytuje sa v Afrike, Jemene, Saudskej Arábii a Iraku.
 Latrodectus menavodi - Vyskytuje sa na Madagaskare, Komorských ostrovoch a Seychelách.
Poznámka: Podrobnejší systém je uvedený v článku Latrodectus.

Namiesto názvu Latrodectus mactans v staršom zmysle sa dnes niekedy používa označenie "skupina (druhov) mactans" či "skupina/komplex Latrodectus mactans"SCHMIDT, G. Further crossing experiments in Latroelectus species (Araneida: Theridiidae). 1991 SARACCO, S., ROODT, A. de Incidentes por animales ponzonosos latrodectismo. In: Boletín de la Asociación toxicológica. número 76, junio 2007. S. 35  . Táto tradičná skupina je len čiastočne zhodná s tým, čo sa dnes označuje ako "klád mactans" (angl. mactans clade) z rodu Latrodectus, ktorý sa tiež niekedy označuje ako "skupina (druhov) mactans".

Menšina autorov do Latrodectus mactans v staršom zmysle zahŕňala aj to, čo iní autori klasifikujú ako druh Latrodectus curacaviensis a/alebo Latrodectus dahli (do roku 1959 bol taxón dahli vždy súčasťou druhu Latrodectus mactans) a/alebo Latrodectus geometricus (vrátane juhoafrického taxónu Latrodectus concinnus) Berta S. Gerschman, Rita D. Schiapelli. El género Latrodectus Walckenaer, 1805 (Araneae: Theridiidae) en la Argentina. In: Rev. de la Soc. Ent. Argentina, Vol. 27 Núm. 1-4 (1964) .

Konkrétne príklady vymedzenia druhu Latrodectus mactans v staršom zmysle v literatúre (Uvedené sú súčasné druhy zahrnuté u daného autora v druhu Latrodectus mactans):
- Pickard-Cambridge 1902: Latrodectus mactans v užšom zmysle, Latrodectus occidentalis, Latrodectus variolus, (?)Latrodectus hesperus, Latrodectus dotatus, , Latrodectus variegatus, Latrodectus thoracicus, (možno) Latrodectus curacaviensis v užšom zmysle.Pickard-Cambridge, F. O. Arachnida - Araneida and Opiliones. In: Biologia Centrali-Americana, Zoology. London 2. 1902 (1905). S. 378, 379.  
- Petrunkevitch 1911: Latrodectus mactans v užšom zmysle, Latrodectus occidentalis, Latrodectus variolus, (?)Latrodectus hesperus, Latrodectus dotatus, Latrodectus apicalis, Latrodectus variegatus, Latrodectus thoracicus.PETRUNKEVITCH, A.. A synonymic index-catalogue of spiders of North, Central and South America with all adjacent islands, Greenland, Bermuda, West Indies, Terra del Fuego, Galapagos, etc. In: Bulletin of the American Museum of Natural History 29 1911. S. 180-181 
- Chamberlin-Ivie 1935: Latrodectus mactans v užšom zmysle, Latrodectus occidentalis, Latrodectus variolus, Latrodectus hesperus, Latrodectus dotatus, Latrodectus apicalis. Chamberlin, R. V. & Ivie, W. The black widow spider and its varieties in the United States. Bulletin of the University of Utah 25(8): 1-29. 1935 
- Ureta-Espinoza 1944: Latrodectus mactans v užšom zmysle, Latrodectus occidentalis, Latrodectus variolus, (?)Latrodectus hesperus, Latrodectus dotatus, Latrodectus apicalis, Latrodectus variegatus, Latrodectus thoracicus, Latrodectus curacaviensis v užšom zmysle.EMILIO URETA R., JULIO ESPINOZA, S. Aracnoidismo en Chile. In: Revista Chilena de Pediatria, 7/1944. S. 500 
- Thorp-Woodson 1945 a Scott 1959: Latrodectus mactans v užšom zmysle, Latrodectus occidentalis, Latrodectus variolus, (?)Latrodectus bishopi, Latrodectus hesperus, Latrodectus dotatus, Latrodectus apicalis.
- Keegan 1955: Latrodectus mactans v užšom zmysle [vrátane Latrodectus schuchi], Latrodectus occidentalis, Latrodectus variolus, Latrodectus bishopi, Latrodectus hesperus, Latrodectus curacaviensis v užšom zmysle.
- Levi 1959: Latrodectus mactans v užšom zmysle [vrátane Latrodectus schuchi], Latrodectus occidentalis, Latrodectus variolus, Latrodectus hesperus, Latrodectus dotatus, Latrodectus hasselti v užšom zmysle, Latrodectus katipo, Latrodectus elegans, Latrodectus tredecimguttatus, Latrodectus revivensis, Latrodectus cinctus v užšom zmysle, Latrodectus indistinctus v užšom zmysle, Latrodectus karrooensis, Latrodectus renivulvatus, Latrodectus menavodi. Delenie druhu Latrodectus mactans na poddruhy podľa Leviho 1959 je uvedené v článku Latrodectus.
- Habermehl 1994  (v spojení s Habermehl 1976): Druh je zhodný s tým, čo Levi 1959 označoval ako poddruh Latrodectus mactans mactans, čiže pozostáva z: Latrodectus mactans v užšom zmysle, Latrodectus occidentalis, Latrodectus variolus a Latrodectus hesperus a Latrodectus dotatus.
- Platnick 1993 (Tento text je priamym tlačeným predchodcom súčasných webových stránok World Spider Catalog), detto  Draney 2001: Latrodectus mactans v užšom zmysle [vrátane Latrodectus schuchi], Latrodectus occidentalis, Latrodectus hasselti v užšom zmysle, Latrodectus elegans (Poznámka: L. hasselti [vrátane L. elegans] bol od L. mactans do samostatného druhu odčlenený v roku 1995), Latrodectus cinctus v užšom zmysle, Latrodectus indistinctus v užšom zmysle, Latrodectus karrooensis, Latrodectus renivulvatus, Latrodectus menavodi.PLATNICK, N.: Advances in spider taxonomy, 1988-1991 : with synonymies and transfers, 1940-1980. 1993  S. 207-209

 Charakteristika druhu Latrodectus mactans v užšom zmysle 
 Výskyt 
 Amerika 
V Amerike sa druh Latrodectus mactans v užšom zmysle vyskytuje:
- od (vrátane) štátu Ohio a štátu New York na severe,
- po približne (vrátane) štáty Kansas, Oklahoma a Texas na západe, 
- po Atlantický oceán na východe,
- a v severnom (prípadne len severovýchodnom) Mexiku (Do opisu samostatného juhomexického druhu Latrodectus occidentalis v roku 2023 sa väčšinou uvádzalo, že Latrodectus mactans v užšom zmysle zaberá väčšinu Mexika a siaha až po pohraničie Mexika a Guatemaly).
Vyskytuje sa aj na Havaji. Pravdepodobne sa vyskytuje aj v Karibiku (porovnaj aj staršie synonymá: Latrodectus albomaculatus pre Kubu a Latrodectus insularis pre Antily). Zavlečený bol do Južnej Ameriky, najmä do Brazílie. CABRERA-ESPINOSA, Luis A.  y  VALDEZ-MONDRAGON, Alejandro. Distribution and ecological niche modeling, biogeographical and taxonomic comments of the spider genus Latrodectus (Araneae: Theridiidae) from Mexico. Rev. Mex. Biodiv. [online]. 2021, vol.92, e923665.  Epub 03-Feb-2022. ISSN 2007-8706. Widow Spiders FACT SHEET 18-030-0818 

Pokiaľ ide o Strednú Ameriku južne od Mexika, možno sa vyskytuje aj v Guatemale  (toto ale môže byť aspoň sčasti aj druh Latrodectus occidentalis) a možno aj v Nikaragui SALAZAR-SAAVEDRA, M. Confirmación y distribución potencial de la Viuda Negra Occidental (Latrodectus aff. occidentalis Valdez-Mondragón, 2023) y la Viuda Negra Norteamericana (Latrodectus aff. mactans Fabricius, 1775) (Araneae, Theridiidae) para Nicaragua. REVISTA NICARAGÜENSE DE BIODIVERSIDAD. No. 101. 2024. . V minulosti (pred vyše 100 rokmi) boli hlásené viaceré výskyty druhu Latrodectus mactans (v užšom alebo podobnom zmysle) z Guatemaly, Kostariky a Panamy, ktoré však následne počas 20. storočia vymizliMurcia-Moreno D, Gálvez D. Introduced Spiders in Panama: Species Distributions and New Records. Biology. 2025; 14(1):4.  ; tieto mohli  - čisto podľa geografickej polohy – spadať skôr do druhu Latrodectus occidentalis.

 Ázia a Oceánia 
Druh Latrodectus mactans v užšom zmysle bol zavlečený aj do Ázie a časti Oceánie. Konkrétne sa druh Latrodectus mactans v užšom zmysle podľa areálu výskytu jeho synoným možno vyskytuje minimálne na Filipínach a Bismarckovom súostroví (porovnaj synonymá Latrodectus luzonicus, Latrodectus agoyangyang a Latrodectus hahli)Pozri synonymá uvedené napríklad v článku Latrodectus..

 Európa 
Pokiaľ ide o Európu, podľa areálu výskytu jeho synoným sa druh Latrodectus mactans v užšom zmysle možno vyskytuje minimálne aj v Grécku a Egypte (porovnaj synonymá Latrodectus schuchii a Latrodectus intersector) Pozri synonymá uvedené napríklad v článku Latrodectus.. 

Inak sa druh Latrodectus mactans v užšom zmysle do niektorých štátov Európy dostal medzinárodnou (lodnou a inou) dopravou, ale neujal sa tam. V týchto prípadoch niekedy nie je isté, či išlo o Latrodectus mactans v užšom zmysle alebo o niektorý z podobne vyzerajúcich severoamerických druhov z rodu Latrodectus. Takéto európske výskyty sú hlásené najmä:
 v Írsku - druh Latrodectus mactans v užšom zmysle
 v Švédsku (doložené na začiatku 21. storočia) -  druh Latrodectus mactans v užšom zmysle alebo niektorý príbuzný severamerický druh, nájdený bol v automobile dovezenom z USA 
 v Nemecku (doložené na začiatku 21. storočia) - pravdepodobne druh Latrodectus mactans v užšom zmysle alebo Latrodectus variolus, nájdený bol v náklade dovezenom z ChicagaJÄGER, P. Latrodectus mactans nach Deutschland eingeschleppt (Araneae: Theridiidae). In: Arachnol. Mitt. 37: 35-38 Nürnberg, Juli 2009 
 v Belgicku (doložené od roku 1967 do začiatku 21. storočia) - primárne druh Latrodectus mactans v užšom zmysle, nájdený bol prevažne v automobiloch dovážaných z USA (resp. novšie: ) 
 v Holandsku (doložené od roku 1994 do začiatku 21. storočia) - druh Latrodectus mactans v užšom zmysle a/alebo niektorý príbuzný severamerický druh, nájdený bol prevažne pri rôznych tovaroch dovážaných z USANoordijk, J., J. Vos & B. Schoelitsz 2013. Risicobeoordeling van zwarte weduwen en verwante spinnensoorten. – EIS-Nederland, Leiden & Stichting KAD, Wageningen., najmä S. 16 
 v Poľsku (doložené z roku 2024) - pravdepodobne druh Latrodectus mactans v užšom zmysle, nájdený bol vo vojenskej transportnej lodi z USA

Na Slovensku druh Latrodectus mactans v užšom zmysle nie je doložený, doložený je len príbuzný druh Latrodectus hesperus - pozri vyššie. 

 Opis tela 
Druh Latrodectus mactans v užšom zmysle je dlhonohý pavúkovec, ktorý má veľký zadoček (abdomen) a výrazne menšiu hlavohruď (cephalothorax). Ide o najväčšieho pavúka z čeľade Theridiidae (snovačkovité). Má šesť párov končatín, z ktorých posledné štyri sú nohy, zatiaľ čo prvý pár tvoria klepietka (chelicery alebo hryzadlá) a druhý pár hmatadlá (pedipalpy). Na zadnom páre nôh má rad silných zahnutých štetiniek – výrazné hrebienky, ktorými si pomáha omotávať korisť pavučinou. Samec má na koncoch hmatadiel pomocné výrastky – apofýzy (bulbus), ktoré vkladá do pohlavných otvorov samice, čím ju oplodní. Chelicery pavúka nesú jedový pazúrik, na ktorého špici ústia jedovej žľazy. Ním usmrcuje korisť, do ktorej potom vypúšťa tráviaci sekrét, vďaka ktorému sa potrava rozpustí (premení na výživnú kašu) a potom ju nasaje do zažívacieho traktu.

Tento pavúk má veľmi slabý zrak. Na komunikáciu preto využíva vibrácie, ktoré vysielajú aj vnímajú cez svoje siete, vďaka čomu lokalizuje uväznenú korisť alebo je varovaný pred nebezpečenstvom.

Tento pavúk sa vyznačuje výrazným pohlavným dimorfizmom, viditeľným ako vo veľkosti tela, tak vo sfarbení:

 Samica 
Dospelé samice sú podobne ako u iných pavúkov výrazne väčšie ako samce; bez končatín sú 8 – 13,5 mm dlhé, vrátane natiahnutých končatín sú 25 – 35 mm dlhé. Majú zvyčajne lesklé čierne (občas však tmavohnedé až červenohnedé) telo s typickou žltkasto, oranžovo či červeno sfarbenou škvrnou na spodnej strane zadočka, ktorá sa podobá na dva spojené trojuholníky, t. j. vyzerá ako súvislé presýpacie hodiny (Preto súvislé, lebo ak sú v strede prerušené, t. j. trojuholníky nie sú spojené, ide spravidla o iný druh - Latrodectus variolus). Tieto presýpacie hodiny sa na zadnom konci mierne rozširujú. Niektoré samice majú navyše jednu červenú škvrnu aj na konci spodnej strany a jednu na vrchnej strane zadočka. Občas majú na vrchnej strane zadočka aj viac (maximálne však štyri)  červených škvŕn (v takom prípade sa druh Latrodectus mactans v užšom zmysle zvrchu veľmi podobá na druh Latrodectus variolus). 

 Samec 
Dospelé samce sú výrazne menšie ako samice - bez končatín merajú 3 – 4 (príp. 6) mm, s natiahnutými končatinami 12 – 18 mm. Hlavohruď je čierna až tmavohnedá, zadoček je čierny až bledohnedý. Na bokoch zadočka je niekoľko bielych alebo bielo-červených (alebo žltých či oranžových) zvislých pruhov a aj v strede vrchu zadočka býva rad bielo-červených škvŕn. Nemajú škvrnu v tvare presýpacích hodín na spodnej strane zadočka. Zadoček je užší než u samičky a nie je guľatý, ale skôr plochý. Ich končatiny sú dlhšie než u samíc a sú len okolo kĺbov čierne, inak sú oranžovo hnedé. Samec na rozdiel od samice nie je pre ľudí nebezpečný.

 Mláďatá 
Nedospelé jedince sú najprv svetlohnedé, oranžové, žlté, ale časom sa postupne sfarbujú dočierna. Na vrchu a boku zadočka majú škvrny podobné ako dospelé samce, takže (mladé samce i samice) vyzerajú podobne ako dospelé samce, i keď zadoček mávajú guľatejší.

 Habitat a spôsob života 
Latrodectus mactans v užšom zmysle je xerofilný (suchomilný) druh, ktorý vyhľadáva suché stepné oblasti a pavučiny spriada tesne nad zemou – pod kameňmi alebo guľatinami, v hromade dreva, hustom kroví a v rôznych iných úzkych otvoroch. Ale prílišné sucho alebo chlad ho donúti navštíviť aj antropogénne prostredie alebo priamo ľudské obydlia. V takom prípade sa vyskytuje najmä v podkrovie, v pivniciach, skladoch, v parkoch alebo na záhradách, kde si ľahšie vyhľadá úkryt, zhotoví pavučinu na lapanie koristi a nájde potravu. Výnimočne nájde útočisko napríklad aj v ľudskej topánke alebo sa ukryje v oblečení, ale v domoch sa ukazuje skutočne zriedkavo. V Amerike tradične s obľubou vyhľadáva plechovky od konzerv alebo si buduje siete pod doskami vidieckych záchodov a uhryzáva tak človeka do pohlavných orgánov, čo bolo kedysi jedno z najčastejších poranení.

Tento pavúk je aktívny hlavne v noci, inak je všeobecne plachý. Sieť opúšťa len zriedka. Ak zaútočí, tak vo väčšine prípadov v sebaobrane, napr. pri neopatrnom pritlačení pavúka. Aj keď porušíme pavučinu, snaží sa skôr skryť ako zaútočiť. Agresívnejšie bývajú iba samice, najmä keď chránia svoj kokón. Podobne ako ostatné pavúkovce žije väčšinu roka samotárskym spôsobom života a partnera vyhľadáva iba v období párenia.

 Potrava, rozmnožovanie, jed, prirodzení nepriatelia 

Ostatná charakteristika snovačky americkej je spravidla zhodná s charakteristkou celého rodu Latrodectus. Ďalšie podrobnosti sú teda uvedené v článku Latrodectus, tu nasleduje len stručné zhrnutie:

Tento pavúk spriada trojrozmernú pavučinu so silne lepkavým stredom. Živí sa hmyzom, pavúkmi a malými stavovcami.

Rozmnožuje sa v exteriéri obyčajne na jar alebo v lete, v interiéroch kedykoľvek počas roka. Pri kopulácii samec zasunie svoje pedipalpy do spermatických otvorov samice. Spermie tu môžu byť uložené a použité aj o dva roky neskôr na oplodnenie niekoľkých znášok, pričom každá znáška obsahuje viac ako 200 vajíčok. Samica ich ukladá do takzvaného kokónu, okrúhleho, priehľadného až bieleho obalu vytvoreného z jemných pavúčích vlákien. Počas obdobia párenia oveľa väčšia samica občas požiera svojho partnera, teda tzv. „ovdovie“– tak vznikol názov „(čierna) vdova“.

Pavúky rodu Latrodectus sú jedným z mála druhov pavúkov, ktorí môžu predstavovať hrozbu pre človeka. Ich jed, ktorý je prevažne neurotoxický, pôsobí na nervový systém a spôsobuje silnú bolesť, svalové kŕče a ťažkosti s dýchaním. Na rozdiel od jedovatých hadov majú však tieto pavúky len veľmi malú kapacitu jedu, smrteľná otrava je teda u dospelých a zdravých ľudí zriedkavá. Syndróm systematickej intoxikácie po uhryznutí pavúkom z rodu Latrodectus sa nazýva latrodektizmus; začína sa bolesťou v okolí miesta uhryznutia, ktorá postupne naberá na intenzite, šíri sa a môže pretrvávať viac ako 24 hodín. Ďalšími príznakmi intoxikácie sú potenie, nevoľnosť, zvracanie, bolesti hlavy alebo tzv. agitovanosť (ktorá môže naznačovať ťažkú otravu). Lekársku pomoc je preto potrebné vyhľadať čo najskôr. V prípade život ohrozujúcej intoxikácie sa podáva protijed.

 Odraz „čiernej vdovy“ v kultúre 
náhľad|Cosplay čierne vdovy (v angl. originále Black Widow), postavy hrdinky z dielne Marvel Comics
V populárnej kultúre sa označenie čierna vdova spája so sexuálnym kanibalizmom a využíva sa ako metafora vo veľa kriminálnych prípadoch, najmä v súvislosti so ženami, ktoré zavraždia svojich partnerov. Podobne aj povesť pavúčieho jedu inšpirovala niekoľko autorov, preto postavu čiernej vdovy nájdeme aj vo veľa fiktívnych príbehoch, ako napr. v amerických komiksoch vydávaných nakladateľstvom Marvel Comics – postava Black Widow.

 Referencie 

 Iné projekty 

Kategória:Snovačkovité